open-index/open-wikipedia-markdown huggingface dataset:
Wisran Hadi

**Wisran Hadi** (lahir di ) adolah saurang seniman minangkabau dan budayawan Indonesia.

## Pendidikan dan Karier
Wisran Hadi pernah  kuliah di Sekolah Tinggi Seni Rupa Akademi Seni Rupa Indonesia (kini Institut Seni Indonesia) Yogyakarta (tamat 1969).

Wisran pernah diundang untuak manjadi dosen tamu majaan drama modern dan drama tradisional Minangkabau di Akademi Seni Kebangsaan, Kuala Lumpur, Malaysia (2001).

Wisran Hadi ikuik *International Writing Program* di Lowa University, Lowa, Amerika Serikat pado taun 1977 jo pernah talibaik observasi teater modern Amerika pado taun 1978 jo teater Jepang pado taun 1987.

## Penghargaan
Babarapo naskah dramanyo pernah manang Sayembara Penulisan Naskah Sandiwara Indonesia nan diadoan Dewan Kesenian Jakarta (DKJ): *Gaung* mandapek Hadiah Ketiga pado taun 1975, *Ring* mendapek an Hadiah Harapan pado taun 1976, *Cindra Mata* mendapek-an Hadiah Harapan pado taun 1977, *Perguruan* mandapek-an Hadiah Kaduo jo *Malin Kundang* mandapek-an Hadiah Harapah pado 1978, *Penyeberangan mandapek-an* Hadiah Katigo dan *Senandung Semenanjung* mandapek-an Hadiah Perangsang pado taun 1985/1986.

Wisran  pernah lo mandapek Hadiah Sastra 1991 dari  Pusek  Pangambangan Bahaso Depdikbud dek karya buku dramanya *Jalan Lurus*. Drama tu dijadian buku drama terbaik pado Pertemuan Sastrawan Nusantara 1997. Taun 2000 inyo mandapek  penghargaan Hadiah Sastra ASEAN. Wisran marupoan  panarimo  penghargaan dari Kementerian Kebudayaan dan Pariwisata pado taun 2003. Naskah karyanya: *Persiden* manjadi Pemenang Unggulan Sayembara Menulis Novel Dewan Kesenian Jakarta taun 2010.

## Karya

### Naskah Drama

* *Puti Bungsu* (1978)
* *Anggun Nan Tongga* (1982)
* *Empat Lakon Perang Paderi* (2003)
* *Empat Orang Melayu* (2000) barisi ampek naskah drama: *Senandung Semenanjung,* *Dara Jingga,* *Gading Cempaka,* *Cindua Mato*

### Novel

* *Tamu* (1996)
* *Imam* (2001)
* *Simpang*
* *Persiden* (2013).

Cerpen-cerpen baliau acok dipublikasikan di media cetak dan dibukuan penerbit Malaysia bajudul *Daun-daun Mahoni Berguguran* (2000).

## Rujukan
Bendi

**Bendi** adolah kareta baroda duo nan diirik jo kudo sabagai alaik angkuik urang nan sampai kini masih dapek diliek di babarapo tampek di ranah Minang. Bagian kareta diukuia jo motif nan rancak sarato diagiah cat kuniang jo merah. Di jaman Bulando, bendi iko adolah alaik anguik untuak padagang nan kayo, pajabaik pamarintahan, jo dipakai untuak maangkuik surek pos. Bendi patamo kali ado di Sumatera Barat pado abaik ka-19. 

## Riasan
Bendi punyo riasan sarupo pakaian untuak kudonyo (jambul-jambul, kacomato kudo, kakang kudo). Dibawah paruik kudo ado tali kulik nan disabuik amban paruik, sadangkan diateh kudo ado tali kulik nan tasambuang jo ikua nan disabuik amban ikua.

## Jinih
Ado duo jinih bendi, yaitu:

* Bendi terent: bendi nan diirik duo ikua kudo
* Bendi sado: bendi nan biaso dipakai bangsawan Bulando
* Bendi bugi: bendi nan dipakai untuak lomba pacuan

Kini bendi alah jarang diliek dek karano alah kalah dek alaik angkuik modern atau nan baru.

## Rujuakan
Manusia

**Manusia** atau **urang** dapek diaratian babeda-beda dari segi biologis, rohani, jo istilah kebudayaan, atau sacaro campuran. Sacaro biologis, manusia diklasifikasian sabagai *[[Homo sapiens]]* (Bahaso Latin nan baarati "manusia nan tau"), sabuah spesies primata dari golongan mamalia nan dilangkoki utak bakamampuan tinggi. Dalam hal karohanian, mareka  dijalehan manggunoan konsep jiwa nan bavariasi nan, dalam agamo, dimangarati dalam hubuangannyo jo kakuatan katuhanan atau makhluk hiduik; dalam mitos, mareka  acokkali juo dibandiangan jo ras lain. Dalam antropologi kabudayaan, mareka  dijalehan badasaran panggunoan bahasonyo, organisasi mareka  dalam masyarakaik majemuk sarato pakambangan teknologinyo, jo tautamo badasaran kamampuannyo untuak mambantuak kalompok, jo limbago untuak dukungan satu samo lain sarato patolongan.

Panggolongan manusia nan paliang utamo adolah badasaan jenis kelaminnyo. Sacaro alamiah, jinih kalamin saurang anak nan baru lahia antah laki-laki atau padusi. Anak mudo laki-laki dikenal sabagai putra jo laki-laki dewasa sabagai pria. Anak mudo padusi dikenal sabagai putri jo padusi dewasa sabagai wanita.

Panggolongan lainnyo adolah badasaran umua, mulai dari janin, bayi, balita, anak-anak, remaja, akil balik, pemuda/i, dewasa, jo (urang) tuo.

Salain itu masih banyak panggolongan-panggolongan nan lainnyo, badasaran ciri-ciri fisik (warna kulik, rambuik, mato; bantuak hiduang; tinggi badan), afiliasi sosio-politik-agamo (panganut agama/kapacayoan XYZ, warga nagaro XYZ, anggota partai XYZ), hubuangan kakarabatan (keluarga: kaluargo dakek, kaluargo jauah, kaluargo tiri, kaluargo angkek, kaluargo asuah; kawan; musuah) jo lain sabagainyo.

**Tokoh** adolah istilah untuak urang nan tenar jo bapangaruah misalnyo 'tokoh politik', 'tokoh nan tampil dalam film', 'tokoh nan manarimo panghargaan' jo lain-lain.

## Caliak pulo

* Antropologi
* Homo, Humanoid
* Rakyaik
* Ras manusia
* Biologi manusia
* Evolusi manusia
* Populasi dunia
* Tuhan
* Jiwa
* Atman
* Karma
* Mistik

* Ritual
* Kagambiraan meluap
* Pangorbanan
* Korban
* Kasalamaikan
* Kabangkikan
* Inkarnasi
* Reinkarnasi
* Doa
* Pamujaan
* Moralitas
* Hati nurani

## Referensi


## Pustaka
* Jablonski, N.G. & Chaplin, G. "Evolusi pewarnaan kulit manusia." *Catatan Teratur Evolusi Manusia* **39** (2000) 57-106. (dalam bantuak pdf )
* Robins, A.H. *[http://www.amazon.com/gp/reader/0521365147/ref=sib_rdr_fc/104-4483989-3863969?%5Fencoding=UTF8&p=S001#reader-link Perspektif Biologis pada Pigmentasi Manusia].* Cambridge: Cambridge University Press, 1991.

## Pranala luar

* Sekilas Asal Mula Manusia Modern
* Pohon Kehidupan 
* Nicholas Wade. "Mengapa Manusia Terpisah Dengan Bulunya." *New York Times (Science Times),* 19 Agustus 2003. Ringkasan patunjuak untuak hikayaik di mano manusia baevolusi hinggo lupuik dari rambuiknyo, jo harus manyasuaian, tamasuak paubahan dari kulik putiah ka kulik hitam, basamo jo pakiroan wakatu katiko manusia manamuan pakaian.
* W. Gitt. *[http://clv.dyndns.info/pdf/255397.pdf Keinginan Manusia] .* (1999) Sabuah buku nan mandukuang pandangan panciptaan Kristiani dari biologi manusia. (PDF, 9 MB)
Parang Balkan I

**Parang Balkan I** (Bulgaria: Балканска война; Yunani: Αʹ Βαλκανικός πόλεμος; Serbia: Први балкански рат, Prvi Balkanski rat; Turki: Birinci Balkan Savaşı), balansuang antaro Oktober 1912 inggo Mai 1913, jo tadiri dari babagai sarangan nan dilakuan dek Liga Balkan (karajaan-karajaan Bulgaria, Serbia, Yunani, jo Montenegro) taradok Kakaisaran Utsmaniyah. Gabuangan pasukan dari babagai nagara Balkan tu barasia mangalahan sacaro capek pasukan Utsmaniyah nan kalah jumalah jo strateginyo.

Akibaik dari parang tu, Liga Balkan marabuik jo mambagi-bagikan ampia sadonyo wilayah-wilayah Eropa dari Kakaisaran Utsmaniyah. Kajadian-kajadian salanjuiknyo lai baakibaik badirinyo juo Albania nan merdeka. Walaupun barasia co iko, Bulgaria masih kacewa taradok apo nan didapek dari pambagian rampasan parang di Makedonia, nan akianyo di kamudian ari manuju tajadinyo Parang Balkan II.
Palestina (disambiguasi)

**Palestina** adolah suatu namo suatu daerah geografi atau etnis banso nan mampunyoi babarapo interpretasi kini maupun historis:

* Palestina (kawasan)
* Nagara Palestina
* Otoritas Nasional Palestina
* Organisasi Pambebasan Palestina
* Mandat Britania ateh Palestina
* Teritorial Palestina

## Caliak pulo
* Filistin
Amerika Tangah

**Amerika Tangah** adolah kawasan di Amerika Utara bagian selatan, mancakupi wilayah di sabalah selatan Taluak Meksiko hinggo pabatasan antaro Panama jo Kolombia. Badasaran definisi lazim, kawasan iko maliputi nagaro-nagaro di antaro Meksiko jo Kolombia:
*  Belize
*  El Salvador
*  Guatemala
*  Honduras
*  Kosta Rika
*  Nikaragua
*  Panama

Manuruik pengertian geografis, Amerika Tangah dapek juo digolongkan sabagai sabuah tanah gantiang gadang, maliputi babarapo nagaro bagian Meksiko nan taletak di sabalah timur Tanah Gantiang Tehuantepec.

## Geografi
Amerika Tangah manampeki wilayah salaweh 540.000&nbsp;km² nan diapik dek Samudra Pasifik jo Lauik Karibia di sisi barat jo timua.

Aktivitas geologi misalnyo latuihan gunuang jo gampo bumi di kawasan iko relatif tinggi. Pado 1931 jo 1972, kajadian-kajadian gampo bumi mamorak-porandakan Managua, ibu kota Nikaragua. Tanah subua bakeh aliran lava mandorong aktivitas patanian di daerah pagunuangan. Kawasan iko talatak di Lempeng Karibia.

Amerika Tangah marupoan kawasan tasampik di Banua Amerika, tautama di Tarusan Panama jo Tarusan Nikaragua, sabuah tarusan nan rencananyo ka dibangun.

## Sijarah

Pado awal abad ka-19, ado sabuah nagaro banamo Provinsi Amerika Tangah Basatu. Wilayahnyo maliputi Guatemala, Honduras, El Salvador, Nikaragua, jo Kosta Rika saat iko.
Alek Olahraga Asia 2018

**Alek Olahraga Asia 2018** (, , XVIII Asiad), sacaro rasmi dikenal sabagai **Pesta Olahraga Asia ke-18** jo **Jakarta-Palembang 2018**, adolah ajang olahraga wilayah Asia nan disalanggarakan dari 18 Agustus sampai 2 September 2018 di Indonesia, tapeknyo di kota Jakarta jo Palembang.

Partama kalinyo, Alek Olahraga Asia disalanggarakan sacaro basamoan di duo kota; ibukota Indonesia Jakarta (nan manjadi tuan rumah Alek Olahraga Asia untuak partamo kalinyo pado taun 1962), jo Palembang, ibukota dari provinsi Sumatera Selatan. Acara diadoan juo di sakitar duo kota tersebut, tamasuak lokasi di Bandung jo babarapo tampek di provinsi Jawa Barat jo Banten. Upacara pambukaan jo penutupan Alek Olahraga Asia 2018 diadoan di Stadion Utamo Gelora Bung Karno, Jakarta. *[[Olahraga elektronik|eSports]]* jo polo kano partamo kalinyo diikuikan sabagai olahraga eksibisi.

Cino mamimpin parolehan medali untuak kasapuluah kalinyo baturuik-turuik. Korea Utara jo Korea Selatan bapawai di bawah Bendera Panyatuan Korea pado upacara pambukaan, jo untuak partamo kalinyo, bakompetisi sabagai tim basatu dalam babarapo nomor patandiangan; mereka mamanangan juo ciek jo medali ameh partamo sabagai tim nan basatu. Paranang Japang Rikako Ikee diumumkan sabagai atlet tabaiak (MVP) untuak alek olahraga iko. Dalam ajang olahraga iko 6 rekor dunia, 18 rekor Asia, jo 86 rekor Alek Olahraga Asia barasil dipacahkan.

## Caliak pulo
* Alek Olahraga Difabel Asia 2018
* Olimpiade Musim Dingin 2018

## Referensi

## Pranala lua

* 
* Situs web OCA
Alek Olahraga Difabel Asia 2018

**[[Alek Olahraga Difabel Asia]] 2018** (, ), dikenal juo sabagai **Alek Olahraga Difabel Asia ka-3**, sarupo jo Alek Olahraga Asia 2018, sabagai ajang olahraga untuak atlet Asia jo disabilitas. Ajang olahraga iko diadoan di Jakarta, Indonesia.

## Pamiliahan tuan rumah

Pado 1 Maret 2016, Indonesia manandatangani kontrak sabagai tuan rumah Alek Olahraga Difabel Asia pado sabuah upacara di Jakarta, satalah dikonfirmasi sabagai kota tuan rumah Alek Olahraga Asia 2018 pado Oktober 2014.

## Pamasaran jo promosi

### Lagu rasmi
Anam lagu digubah untuak alek olahraga iko, tamasuak lagu tema rasmi "Song of Victory" nan digubah dek Ezra Lilipory jo dinyanyian dek babagai artis, tamasuak Armand Maulana, Once Mekel, Vidi Aldiano, Maudy Ayunda, Regina Poetiray, Zara Leola, Lesty Kejora, jo Putri Ariani. Lagu-lagu lainnyo nan diciptaan untuak alek olahraga iko adolah "Sang Juara" dek Naura and Zizi, "I Wanna Dance" dek Ayesha basamo Tompi, "Dream High" dek Sheryl Sheinafia jo Claudia, "Kita Semua Sama", jo sabuah lagu rilisan taun 2016 "Manusia Kuat" dek Tulus.

### Kirab obor

Cando kirab obor Alek Olahraga Asia 2018, kirab obor Alek Olahraga Difabel Asia 2018 dimulai di Mrapen, Jawa Tengah pado 5 September 2018 di mano obor akan dihiduikan manggunoan api abadi alam Indonesia untuak manandoi hituang mundur 30-hari pambukaan acara iko. Api iko diarak malewati 8 kota di Indonesia, diantaronyo:
* Solo (Surakarta), Jawa Tangah (5 September)
* Ternate, Maluku Utara (9 September)
* Makassar, Sulawesi Selatan (12 September)
* Denpasar, Bali (16 September)
* Pontianak, Kalimantan Barat (19 September)
* Medan, Sumatera Utara (23 September)
* Pangkal Pinang, Kepulauan Bangka Belitung (26 September)
* Jakarta (**tuan rumah**, 30 September)

### Panyiaran
Hak siar Alek Olahraga Difabel Asia 2018 di Indonesia dipacik dek Televisi Republik Indonesia (TVRI), MetroTV, UseeTV jo kanal digital Vidio.com. Untuak hak siar ateh siaran radio, dipacik dek Radio Republik Indonesia (RRI).

## Arena jo infrastruktur

### Arena
Alek Olahraga Difabel Asia 2018 manggunoan sabagian gadang arena nan alah digunoan sabagai lokasi patandiangan Alek Olahraga Asia 2018. Arena-arena patandiangan tasabuik barado di Jakarta jo Jawa Barat.

#### Kompleks Gelora Bung Karno

#### Jakarta Pusat

#### Jakarta Timur

#### Jakarta Utara

#### Jakarta Selatan

#### ''Jakarta Suburb'' (Jawa Barat)

### Wisma atlet

Alek Olahraga Difabel Asia 2018 manggunoan wisma atlet nan samo misalnyo Alek Olahraga Asia 2018 nan dibangun di Kemayoran, Jakarta Pusat.

### Transportasi
Seperti saat Alek Olahraga Asia 2018, TransJakarta manyadioan kandaraan bus perai diantaronyo 300 bus ramah-disabilitas nan tadiri dari 200 bus randah jo 100 bus tinggi salamo patandiangan balangsuang bagi atlet difabel satiok hari jo pado akhia pakan salamo patandiangan bagi masyarakaik nan nio mancaliak patandiangan.

## Caliak pulo
* Alek Olahraga Asia 2018

## Referensi

## Pranala lua

* 
* Situs web APC
Boster (roket)

**Roket pandorong** atau **booster roket** (atau masin) adolah salah satu dari tahap partamo dari multi-tahap paluncuran kandaraan roket, atau tali-on roket nan digunoan untuak manambah daya dorong lapeh landas paluncuran kandaraan jo kemampuan payload. Booster umumnyo diparaluan untuak maluncuran pesawat ruang angkasa ka orbit Bumi atau labiah. Booster dijatuahan untuak jatuah kambali ka Bumi satalah bahan bakanyo dikaluaan, titiak nan dikenal sabagai booster engine cut-off (BECO). Booster dapek di-recover jo digunoan kambali, seperti dalam kasus dari Space Shuttle.

Strap-on (panguek) kadang-kadang digunoan untuak manambah muatan atau kamampuan jangkauan pesawat jet (biasonyo militer).

## Referensi
Oktober 2018

* Sasaat satalah paluncuran dari Baykonur, Kazakhstan, **[[Soyuz MS-10]]** *(poto)* mangalami kagagalan masin boster, sahinggo harus mandarat darurat.
* **[[Gampo bumi Situbondo 2018|Gampo bumi]]** bakakuatan 6,3 M<sub>w</sub> mangguncang Situbondo, Jawa Timur, 3 urang tewas.
* **[[Badai Michael]]** manghantam Florida, Amerika Serikat, sabagai badai Kategori 4, satalah manewaskan saketeknyo 13 urang di Amerika Tangah.
* Panel Antarpamarintah tentang Parubahan Iklim marilis **[[Laporan Kusuih tentang Pamanasan Global sagadang 1.5ºC|laporan]]** manganai tindakan untuak manahan laju pamanasan global hinggo 1.5&nbsp;°C.

: Alek Ulahrago Difabel Asia 2018

: 

***[[Kacalakaan kareta api Amritsar 2018|Sabuah kareta api malantak sabuah karumunan]]** nan sadang marayoan parayoan Dusshera di Amritsar, India, manewaskan labiah dari 50 urang jo malukoi 200 urang.
* **[[Serangan Politeknik Kerch 2018|Sabuah panembakan massal]]** di Politeknik Kerch, Krimea, manewaskan sakitar 19 urang jo malukoi sakitar 47 urang.
* **[[Badai Leslie (2018)|Badai Leslie]]** *(gambar)* manghantam Portugal sabagai siklon ekstratropikal jo angin bakacepatan 110&nbsp;km/jam, manyababkan 15 urang tewas.
* Puluahan urang tewas akibaik **[[Banjir Sumatera 2018|banjir bandang jo tanah longsor]]** di Sumatera, Indonesia.

: Maningganyo Jamal Khashoggi

: 
 

* **[[Aksi Bela Tauhid]]** digala di babagai wilayah di Indonesia dalam rangka mamprotes kaba video pambakaran bendera nan batuliskan kalimaik Tauhid *(gambar)* nan diberitakan dikarajoan dek oknum Ansor di Garut, Jawa Barat.
* **[[Sahle-Work Zewde]]** manjadi Presiden padusi partamo Ethiopia.
* Sakitar 18 urang tewas jo kurang labiah 170 urang luko-luko satalah **[[anjloknyo kareta api Yilan 2018|sabuah kareta api panumpang anjlok]]** di Kabupaten Yilan, Taiwan
* Sambilan patani tabu **[[pambantaian Sagay 2018|ditembak jo dibunuah]]** di Sagay, Filipina.
* Badan-badan Ruang Angkaso Eropa jo Japang maluncuan ***[[BepiColombo]]***, duo robot ruang angkaso nan ditujuan untuak mangkaji planet Merkurius.

:

: 

***[[Jair Bolsonaro]]** (*poto*) tapiliah manjadi Presiden Brasil.
* **[[Lion Air Panabangan 610]]** nan maangkuik 189 urang jatuah di Lauik Jawa, marupoan kacilakoan panabangan partamo nan dialami pesawat Boeing 737 MAX.
* **[[Michael D. Higgins]]** tapiliah baliak manjadi Presiden Irlandia.
* **[[Panembakan sinagoga Pittsburg|Panembakan di sabuah sinagoga]]** manewaskan 11 urang di Pittsburgh, Amerika Sarikat.
* **[[Taifun Yutu]]** tacatat manjadi siklon tropis takuek nan manerjang Kapulauan Mariana.

:

: 





*  India marasmian **[[Patuang Pasatuan]]**, patuang tatinggi di dunia satinggi , untuak mangormati wakil pardano mantari partamonyo Vallabhbhai Patel.
***[[Taifun Yutu]]** manarajang Filipina, 6 urang tewas jo sakitar 23 urang hilang.
Gampo bumi Situbondo 2018

**Gempa bumi Situbondo 2018** adolah sabuah gampo bakakuatan 6,3 M<sub>w</sub> nan malanda Jawa Timur jo Bali pado tanggal 11 Oktober 2018, Pukua 01:44 WIB. Pusek gampo di lauik bajarak 61&nbsp;km dari timur lauik Kabupaten Situbondo, Jawa Timur jo kadalaman 10 Km. Guncangan gampo bumi dirasoan di sabagian gadang masyarakaik di Kabupaten Situbondo, Kabupaten Banyuwangi, Kabupaten Bondowoso, Pulau Madura, bahkan hinggo Kota Surabaya, Kota Malang jo Pulau Bali.

## Guncangan gampo bumi
Gampo bumi ko bapusek di lauik sakitar Selat Madura bagian timur dakek Lauik Bali. Guncangan gampo bumi ko dilaporan BMKG alah dirasoan masyarakaik di sabagian gadang wilayah timur Jawa Timur jo Bali. Guncangan gampo bumi takuek barado di Kabupaten Situbondo jo Kabupaten Sumenep barupo guncangan III-IV MMI salamo 2-5 detik. Masyarakaik bahamburan kalua rumah. Kamudian III MMI di Probolinggo, Kota Denpasar, Kota Surabaya, Malang, Gianyar, Lombok dan Mataram.

## Dampak jo korban
Akibaik gampo bumi iko, data samantaro mancatat 3 urang tewas marupoan warga Pulau Sapudi di Kecamatan Gayam, Kabupaten Sumenep. Korban maningga akibaik taimpok bangunan nan rubuah. Salain itu, 7 urang di kabupaten nan dan alami luko-luko sarato babarapo rumah rusak.

## Panyabab
Dengan mamparatian lokasi episenter jo kadalaman hiposenter, gampo bumi nan tajadi merupoan jinih gampo bumi dangkal nan dipakiroan akibaik aktivitas sesar/patahan di zona *back arc thrust*. Hasia analisis mekanisme sumber manunjuakan baso gampo bumi di wilayah Lauik Bali iko, dibangkikan dek deformasi batuan jo mekanisme pagerakan sesar naiak.

## Pranala lua
* Gempabumi Tektonik M=6.4 Mengguncang Wilayah Jawa Timur dan Pulau Bali, Tidak Berpotensi Tsunami

## Referensi
Gulai cancang

**Gulai cancang** adolah makanan khas Minangkabau, Sumatera Barat nan tabuek dari dagiang jawi atau dagiang kambiang. Gulai cancang ko punyo ciri khas kuahnyo nan pakek jo padeh. Biasonyo dapek ditamui di rumah makan padang. Salain randang, gulai cancang nan paliang acok lo di cari di satiok rumah makan. Gulai cancang khas Minang ko masuak dalam daftar Sup paliang lamak Se-Asia paringkek tigo.

## Caro mambuek
Bahan-bahan nan digunoan untuak mambuek gulai cancang adolah dagiang jawi atau gajebo, santan, daun kunyik, sarai, kapulaga, kayu manih, palo, jo katumba. Bumbu aluihnyo bawang merah, bawang putih, sipadeh jo langkuweh. Sabalun dimasak, dagiang dicuci jo diabuih sampai ampuak, sudah tu dikarek ketek-ketek. Angekan minyak, tumih bumbu aluih hinggo harum. Tambahan sarai, daun limau, langkueh, kapulaga, kayu manih, asam kandih, daun kunyik tumih hinggo bumbu masak. Masuakan dagiang tu aduak hinggo rato, sampai barubah warnanyo. Sudah tu masuakan aia, agiah gulo, garam, kaldu jamur, tutuik pariuak. Sudah tu padiaan hinggo dagiang ampuak. Sasudah dagiang ampuak tuang santan, aduak taruih bia indak pacah santan.

## Rujuakan
Alu katentong

**Alu Katentong** marupokan sabuah kasenian nan marupokan warisan budaya dari Nagari Padang Laweh, sabuah nagari di Kabupaten Tanah Datar, Sumatera Barat. Kasenian iko dimainkan dek kaum padusi manggunokan alu atau alaik panumbuak padi. Mulonyo kasenian iko dijadikan alaik panando suatu kajadian atau acara. Kini, kasenian ko alah jarang dan hanyo dimainkan untuak alek-alek adaik.   

Caro mamainannyo adolah para pamain manumbuak mamakai irama. Masiang-masiang pamain mampunyoi irama sahinggo mahasiakan irama nan disabuik Alang Babega, Alang Ka Turun, jo sabagainyo. Alu Katentong disabuik juo jo anak kunci acara baralek tarutamo malewakan gala panghulu, biasonyo dibunyian katiko calon panghulu handak naiak ka ateh balerong . Sasudah itu calon panghulu diarak kaliliang nagari sasuai jo papatah Bahimbau kan di pakan na rami digolongkan dilabuah nan panjang (di beritahu keseluruh masyarakat bahwa calon ini akan dikukuhkan  menjadi panghulu).  

Katiko handak naiak ka ateh balerong, sabalum dibunyikan alu katentong, calon pangulu alun buliah naiak ka ateh balerong. Manuruik Ketua Majelis Tinggi Kerapatan Adat Mingangkabau (MTKAM)Tanah Datar, calon pangulu musti mamanuahi syaraik jo manjawek partanyaan dari bundo kanduang talabiah dulu.  “Nan babatang bagadang panjait, babuah sagadang mumbang ,masak pagi diambiak kapatang ,dimakan ciek indak habis, dimakan duo indak sadang" 

## Rujuakan
Kacimuih

**Kacimuih** adolah makanan khas Minangkabau nan tabuek dari ubi parancih nan diparuik aluih-aluih sarupo mamaruik keju. Sudah tu dibantuak sadamikian rupo tu dikukuih di dalam dandang. Sampai nyo ampuak dan satalah tu disiram jo kuah gulo saka nan alah dididiahkan tu, salanjuiknyo ditaburi karambia nan dikukua dan dicampua jo garam, tu taburi di ateh kacumuih tadi. Papaduan antaro manih jo guriah sarato jo ampuaknyo parancih tadi mambuek kacimuih ko manjadi lamak untuak dimakan. 

Kacimuih ko biasonyo di masak di hari-hari biaso sabagai sajian atau biaso ditamui juo di pasa-pasa tradisional. Salain mudah ditamui, kacimuih ko indak pulo payah mancari bahannyo jikok awak nio mambueknyo. Baitu pulo kacimuih ko sarasi bana untuak urang nan suko jo makanan nan manih-manih tapi taraso guriahnyo.

## Resep

### Bahan-bahan

* 6 buah parancih nan sadang elok gadang nyo tu 
* 3 buah gulo saka merah, sudah tu 
* 1/2 kapiang karambia nan alah di kukua aluih 
* 10 gram garam aluih, sarato 
* sahalai daun pandai aluih
* sudah tu masak lai

### Caro mambuek
Ambiak 6 buah parancih tadi lalu dikubak kuliknyo, satalah tu basuah parancih tadi jo aia barasiah sahinggo tabuang sagalo kotoran nan ado. Sasudah tu paruik parancih tadi sahinggo aluih-aluih manyarupoi keju. Lalu bantuak parancih nan lah diparuik aluih tadi manjadi bulek. Sudah tu masuakan parancih tadi ka dalam dandang tu, kukuih parancih tadi sahinggo nyo manjadi lunak.

Angekan aia di ateh kompor tu masuakkan gulo saka nan alah disadiokan tadi. Sudah tu tunggu gulo saka tadi manjadi cair sahinggo nyo babantuak kuah. Satalah tu kukua karambia tadi sahinggo nyo manjadi aluih, sudah tu campua jo garam aluih tadi. Satalah tu angkek parancih nan alah ampuak tadi, siram jo kuah gulo saka, sudah tu taburi jo karambia aluih nan guriah di atehnyo.

## Rujuakan
Lompong sagu

**Lompong Sagu** adolah kue tradisional Minangkabau nan tabuek dari tapuang aren, di campua santan, pisang, jo karambia mudo. Lompong sagu dibungkuih jo daun pisang nan kaduo ujuangnyo disapik dek lidi kamudian di panggang di ateh baro. Alasan digunoan daun pisang supayo harum aroma lompongnyo. Biasonyo lompong sagu dijua basamo palai dek panggalehnyo. Katiko bulan Ramadhan, banyak ditamui lompong sagu dijua untuak menu babuko puaso.

## Caro mambuek
Bahan-bahan untuak mambuek lompong sagu tadiri dari tapuang aren atau sagu tapioka, karambia, pisang, guo anau, garam, aia, jo daun pisang. Mulonyo tumubuak pisang, garam, jo gulo. Masuakan tapuang sagu jo karambia ka dalam adonan pisang tadi. Ambiak 2-3 sendok makan adonan, latakan di ateh daun pisang, guluang kaduo ujuangnyo. Panggang di ateh baro api sampai masak kaduo sisinyo.

## Rujuakan
Kolak

KOLAK adolah makanan khas Minangkabau, Sumatera Barat Indonesia. Kolak barupo kudok an khas nan diagiah santan, gulo merah, jo pandan. Kolak dicampua pulo jo macam-macam buah, sarupo pisang, nangko, ubi, labu, dalimo. Raso kolak ko manih jo kental karano bacampua jo santan, ndak lupo pulo ado raso asam-asam dari pisangnyo. Kolak ko biasonyo identik ado pado bulan puaso idul fitri. Kolak dilatakan sabagai takjil dek urang Minangkabau.

## Resep Kolak

### Bahan:
10 buah pisang rajo (kupeh jo potong ketek-ketek)

350gr ubi kuniang

Dalimo (saplastik)

150ml santan karambia

1 liter aia putiah

6sdm gulo putiah

6sdm gulo merah

2 halai daun pandan

Panili 1/4 sendok teh

Santan nan lah siap

Garam sacukuiknyo (bia gurih)

### Caro Mambuek Kolak

# Abuik aia sambia mamasuak an ubi kuniang, jo dalimo sampai lunak.
# Masuakan santan, gulo putiah, gulo merah, garam, panili, jo daun pandan. Api nyo ketek an tu aduak lambek-lambek.
# Masuak an pisang nan alah bapotong tadi. Tunggu sabanta.
# Kolak pisang siap disajian

## Rujuakan
resepkoki.com
Niniak Mamak

**Niniak Mamak** adolah saurang laki-laki dalam suatu kaum nan alah di tuoan, dan manjadi tampek baiyo atau bamusyawarah walaupun inyo masih mudo *di Minangkabau*. Dalam hal Iko tamasuk mamak Kapalo Jurai, Jo mamak Kapalo warih dalam kaum. Apokah inyo alim ulama, cadiak pandai, pamungko masyarakaik, buruah, petani atau sabagai pajabaik sakalipun. Karano itu Kito acok mandanga dalam Patamuan ataupun rapek-rapek kato-kato nan di kecekan dek panceramah/pambukak kato manyabuikan "Ninik mamak, Alim ulama, dan Cadiak pandai".

## Peranan/Guno Niniak Mamak di Minangkabau
Ninik mamak adolah urang nan mampunyoi budi nan dalam, tingkah laku nan elok dan tutua kato nan sopan. Sahinggo manjadi panutan untuak anak kamanakan. Ninik mamak dalam satiok karajonyo, kalau manimbang Samo barek, kok mambagi Samo banyak, Ninik mamak tu malatakan sasuatu pado tampek nyo, iyolah lamak dek awak katuju dek urang. Peranan mamak ditangah-tangah masyarakaik sabagai pamimpin dituntuik untuak mamotivasi anak kamanakan dalam babagai kagiatan  dalam mambangun fisik atau non-fisik.

## Daftar pustaka

* www.pasbana.com  
* https://makalahiainibpada.bligspot.com
Carano

**Carano** adolah wadah atau dulang bakaki nan tabuek dari kuniangan atau loyang. Carano marupokan peralatan nan sangaik diparalukan pado upacara-upacara adaik Minang. Misalnyo untuak manampekan siriah jo kalangkapannyo pado wakatu mananti tamu tahormat, pado wakatu maminang atau upacara adaik nan lainnyo.

## Rujuakan
Pangek cubadak

**Pangek cubadak** adolah samba khas urang Payokumbuah jo Kabupaten 50 Kota, Sumatera Barat.  Pangek cubadak ko khas bana di daerah Situjuah. Pangek iko  tabuek dari cubadak. Cubadak nan dipakai tu adolah cubadak mudo nan dikarek-karek. Pangek tu samacam gulai tapi indak bakuah lai, karano kuahnyo ko lah kariang dek proses mamasak nan cukuik lamo. 

## Bahan-bahannyo :
Cubadak, santan karambia, lado, bumbu gulai, bawang sirah  jo bawang putiah, simpodeh, kunyik, daun kunyik, lengkueh, tarasi, garam, batang/daun sarai, kamiri, katumba, jo daun limau

## Caro mambueknyo :

Cubadak mudo, dikubak kuliknyo, alah tu dikarek-karek sasuai nan awak nio. Biasonyo, dikarek agak gadang, supayo indak mudah ancua. Sasudah cubadak, dikarek-karek, dimasuakan ka pariuak nan alah dialeh jo daun pisang (kalau bisa, dibaok jo batang atau tulang daunnyo), supayo indak anguih. Bahan-bahan saraman lado sirah , bawang sirah, bawang putiah, lingkueh, tarasi, garang, batang sarai, daun kunyik, kamiri, kunyik, daun katumba jo daun limau ditumbuak aluih. Sasudah bumbu-bumbu ditumbuak aluih, dimasuakan bumbu tadi ka dalam cubadak nan alah dikarek dalam pariuak, agiah garam sacukuiknyo. Tuangan santan ka dalam pariuak. Sudah tu tutuik pariuak rapek-rapek jo daun pisang.Bialah masak diateh tungku jo api nan sadang elok.

## Rujuakan :
Buah kundi

**Buah Kundi** adolah buah nan sajenis jo patai-pataian. Batang buah kundi manyarupoi batang patai, biasonyo batang kundi malakek ka kabatang-batang kayu. Buah kundi biasonyo ado di parak-parak atau di rimbo. Buah kundi biasonyo di cari untuk dijadian maniak-maniak. Daun buah kundi biasonyo digunuoan untuak kadijadian ubek.

## Kagunoan
Ado babarapo kagunoan dari buah kundi atau daunnyo:

# Untuak ubek amandel Daunnyo bisa digunoan untuk ubek mandel,  caronyo cukuik maambiak daun jo urek batang kundi, siaptu basuah daun jo ureknyo sampai barasiah, siapan  gulo batu jo kayu manih, abuih kasodonyo pakai aia 4 galeh, sisioan aia abuihannyo satangah galeh,sariang aia abuihan siaptu minum sampai habis
# Maubek paneh dalam Ambiak limo baleh alai daun kundi, siaptu basuah, abuih jo aia duo galeh, siap di abuih, dinginan aia siaptu di sariang, sisoan duo galeh, langsuang minum sampai habis.
# Maubek batuak kariang ambiak daun saga sacukuiknyo,barasiahan, tambah daun asama jo kayu manih, salanjuiknyo abuih daun saga jo 2 galeh aia sampai mandidiah, sisisahan satangah galeh , sariang aia abuihan siaptu minum.
# Untuak maubek Bronkitis Ambiak daun saga kiro-kiro 15 halai nan masih baru, barasiahan daun sampai barasiah, siaptu abuih jo 2 galeh aia sampai manggalagak, sisiahan 1 sagaleh kalau alah dingin, siaptu minum sampai habis.

## Rujuakan
Marapulai

**Marapulai** iolah pangantin laki-laki di Minangkabau. Marapulai musti malalui bamacam-macam proses, di antaronyo batimbang tando, mahanta siriah, jo proses manjampuik marapulai dek pihak padusi untuak malansuangkan akaik panikahan. Sasudah akaik barulah salanjuiknyo proses malewakan gala marapulai. Malewakan gala atau maagiah gala ka marapulai gunonyo untuak mambedaan antaro laki-laki Minang nan alah manikah jo nan masih mambujang di Minangkabau.

## Pakaian Marapulai
Tadiri dari:

* Saluak atau deta
* kameja putiah, baju jas
* baju sirah, sarawa panjang 
* sarawa sirah, 
* sasampiang, 
* cawek pinggang, 
* karih, 
* tungkek, 
* jo sapatu.

## Rujuakan
Cang-cang andok an

**Cang-cang andokan** adolah pamainan nan ado di Nagari Salareh Aia, Kecamatan Palembayan, Kabupaten Agam, Sumatera Barat. Pamainan ko acok dimainan katiko siang hari jo sanjo ari, karano anak-anak rami katiko alah pulang sakolah atau pulang mangaji. Pado wakatu libur pamaian ko dapak dilakuan sapanjang ari, talabiah katiko ado acara baralek atau mandoa. Tampek pamaianan ko di lua rumah, aturan wilayahnyo ditantuan manuruik urang nan bamain. Biasonyo rumah-rumah, parak, batang kayu, paga, tapi aia, dan lain sabagainyo dijadian bateh wilayah pamainan.

Pamainan ko dimainan duo urang atau labiah, dalam pamainan ko ado anak bawang. Anak bawangko iyolah nan hanyo ikuik bamain sajo nan ndak ado aturan untuaknyo karano inyo masih ketek kiro-kiro umuanyo 4-6 tahun. Pamaianan ko buliah dimainan dek laki-laki jo padusi nan masih anak-anak. Padusi nan alah gadih sarato urang nan lah manikah biasonyo indak ado nan mamainan cang-cang andokan karano dinilai indak patuik.

Pamainan ko mampunyoi aturan, dalam aturan sia nan kalah inyo nan mamiciang atau nan manjago tunggak (benteang) jo mancari kasadonyo pamain nan mandok . Untuak mancari panjago patamu diadoan simbang atau balasuik, nan kalah manjadi panjago patamu. Sasudah tu panjago ditantuan sia nan dapek patamo kali inyo nan manjago bentengnyo.

Pamainan cang-cang andok an ado pangajaan nan di dalam pamaianan diantaronyo, caro batangguang jawek jo basosialisasi jo kawan. Dalam pamaianan indak ado mambeda-bedaan antaro urang kayo atau bansaik, indak mamandang darajaik tinggi atau randah.

Pado urang-urang saisuak mampunyoi kayakinan baso pamainan ko indak buliah dimainan katiko sanjo. Kok pamaianan cang-cang andok an dimainan katiko sanjo, anak-anak ka dapek musibah. Musibah nan dipacayoi urang-urang saisuak iyolah anak-anak nan main tu hilang dibaok antu.

## Rujuakan
Silek Sungai Patai

**Silek Sungai Patai** adolah salah satu aliran silek Minang nan ado di Tanah Datar. Aliran silek ko barasa dari Nagari Sungai Patai, sabuah nagari nan talatak di Kabupaten Tanah Datar, nan babatehan langsuang jo Kabupaten Lima Puluh Kota. Manuruik sajarah lisan nan ditarimo dari tuo-tuo silek atau guru silek Sungai Patai, silek ko dibaok langsuang dek Syekh Abdul Manan, urang kampuang di Sungai Patai labiah tau jo gala Angku Gaduik atau Tuanku Gaduik.

## Goluik jo mancak
Di Minangkabau, silek baguno untuak panjago diri atau pamaga badan. Dalam istilah Sungai Patai, basilek di muko musuah disabuik jo *goluik*. Sadangkan basilek untuak patunjuakan disabuik *bungo*. Baraja basilek di Sungai Patai dilakukan pado malam ari, nan batujuan untuak maningkekan kalincahan, katajaman raso, jo mangatahui sacaro parasoan arah garakan nan tibo. 

Dalam prakteknyo saari-ari, jikok saurang guru silek ditanyo apokah pandai inyo basilek, mako jo kato aluih dan mangecekan maso inyo anyo pandai *mancak* (pencak). Padahal sabananyo inyo pandai basilek jo manjadi guru silek. Jadi itulah sipaik randah ati ala masarakaik pasilekan, baliau indak maninggikan diri, tapi wakatu jo kanyatoanlah nan ka maagiah tau nan sabananyo.

## Lambang
Lambang Silek Sungai Patai pado awalnyo alun mampunyoi lambang, tatapi sairiang pakambangan jaman, lambang silek Sungai Patai muncua. Lambang Silek Sungai Patai dibuek kiro-kiro pado taun 1970-an, nan dibuek jo dirancang dek Syafril Murad. Angku Syafril Murad atau dikenal jo panggialan "Purin", barasa dari Bukiktinggi nan datang jo manuntuik ilimu Silek Sungai Patai ka Nagari Sungai Patai. 

Dalam Silek Sungai Patai, beliau mamasuakan tigo binatang buas: iyolah gajah, harimau, jo ula. Gajah adolah lambang kakuatan, harimau lambang kabuasan, jo ula lambang lilikan nan dalam filosofi aliran Silek Sungai Patai disabuik *kabek*. Lambang tasabuik didominasi jo warna kuniang nan malambangkan Luhak Tanah Datar. 

Pambarian namo Silek Sungai Patai dilakukan pado wakatu mambuek sasaran atau tampek latihan di ateh ngungun jo bukik selo.

## Rujuakan
Tubo

**Tubo** adola samacam namo panyakik nan ditakuik en dek urang maso daulu. Tubo samacam panyakik baleh damdam dari urang ka urang. Caronyo dapek dikirim an dapek juo diagian lansuang. Urang dulu tu kalau inyo tasingguang, sakik ati salalu bausaho untuak mambaleh. Banyak caro nyo lakuan tamasuak maniayo jo racun tubo.

Indak dapek mambaleh tarang-tarangan sacaro sambunyi nyo lakuan sarupo mengirim tubo. Tubo tu diagian malalui makanan, minuman, katiko baralek atau sadang batamu. Kok ado nan bolek urang takuik makan apolai nan bolek tu ado kaiknyo jo urang nan punyo tubo. Tubo ko samacam racun nan sangek babahyo. Kok tamakan paruik sakik sajadi-jadinyo, payah cegaknyo,  Kalau urang kanai tubo nan maubek biasonyo dukun jo caro batuntuang, tapi jarang juo nan cegak bana.

Sampai taun 50 an tubo tu ado juo le urang nan mamaliaro sarupo di Jorong Matur Katik Nagari Matur Hilir **Kabupaten Agam**. Tubo tu tamasuak mahluk banyao nan dijago dek jin, bantuaknyo sarupo kalimayia, iduik marayap di dindiang jo diatok. Jin ko basubahat jo urang nan punyo tubo, Tapi kalau tubo ko indak diagian ka urang tapaso urang nan mamaliharo nan mamakannyo.  Gadang juo mudaratnyo punyo tubo tuan dapek jadi korban. Urang nan punyo tubo biasonyo dipancian dek urang banyak, takuik urang bakawan jo inyo, anggan urang batandang ka umanyo apolai makan jo minum di sinan.

## Rujuakan
Gasiang

***Gasiang*** iolah pamainan anak nagari di Kabupaten Pasisia Salatan. Pamainan iko mamakai incek salak atau tutuik limun nan alah di buek lubang dan di ikek samo sa uteh tali dari banang. Dulunyo pamainan iko hanyo dimainan urang gadang sajo. Tapi kini sairiang bakambang zaman, pamainan iko banyak dikenal urang, tarutamo urang di Kanagarian Painan.

Dimaso kini, Gasiang dimainan urang untuak acaro adat, sabagai hiburan. Salain itu, Gasiang dimainan juo dek anak-anak sabagai pamainan di sore ari untuak miisi wakatu luang. paminan gasiang ko dapek dimainan dek banyak urang nan surang-surang punyo gasiang untuak di adu. Maksud dari pamainan iko untuak hiburan, olahraga dan sumangaik.

Caro dalam mambuek gasiang sangaik murah. Gasiang nan rancak dipiliah dari incek salak nan alah tuo, kamudian diagiah lubang untuak tampek mamasuak an tali. caro mamainan nyo murah, tapi pamainan iko cukuik manantang. urang nan mamainan gasiang ko harus pandai dalam ma atua capek lambeknyo ba puta gasiang. samakin lamo gasiang tu baputa , itu manjadi patando inyo manang. dek karano itu pamainan iko harus di jago atau di paliharo, supayo ganarasi mudo tau pamainan iko.

## Rujuakan
Kue sangko

**Kue Sangko** marupokan salah satu kue khas dari Pasisia Selatan, di Nagari Painan. Bahan utamo nan digunoan untuak mambuek kue sangko adolah tapuang bareh jo gulo anau di tambah jo bumbu-bumbu lain yo. Biasonyo makanan ko dibuek katiko acara baralek baiak anak daro atau marapulai. Kue iko dihidangkan katiko  di rumah ado marapulai baru. salain itu kue sangko juo dibuek untuak hari rayo idul fitri jo hari rayo haji.

Caro mabuek kue sangko indaklah sasulik nan dipikiaan. Cukuik mancampuaan tapuang bareh jo gulo anau, sahinggo manjadi adonan. Sasudah tu adonan kue iko dimasuakan ka dalam cetakan, kamudian dibaka baik jo kayu api atau jo baro. Bantuak jo gadang kue iko babeda-beda tagantuang cetakannyo. Gadang jo bantuak kue sangko tagantuang jo salero urang nan mambueknyo.

## Rujuakan
Ganduang

**Ganduang** tu adolah istilah nan digunokan dek masyarakaik Matua Katik, Nagari Matua Hilia, Kabupaten Agam untuak manyabuik tando aneh nan ado di kaniang bagian bawah anak ketek jo nan di tangah bateh alih mato kida. Ganduang juo dianggap sabagai tando ka urang tuo si anak ketek bahasonyo anak ketek tasabuik ka tumbuah parangai nan indak elok, umpamo mada, kareh hati, jo sulik diaja. Tando bawarna kabiruan nan dapek dilihek sajak anak ketek lahia tasabuik juo dipacayo sabagai tando nan dititip dek jin jahek dalam hiduik anak ketek tasabuik.

## Rujukan
Main Genggong

**Main Genggong** adolah  pamainan tradisional nan dimainan dek anak nagari wakatu patang ari atau wakatu senggang di hari libur di Kabupaten **[[Kabupaten Pesisir Selatan|Pesisir Selatan]]**. Genggong adolah batu bulek atau batu pipih nan dilatak an di bahu kaki sabalah suok atau kida sambia bajalan lalu bajalan jo ciek kaki. Kaki ciek lai mambaok batu tu ka garih nan alah dibuek atau nan alah disepakati basamo.

Nan patamo dari pamainan genggong adolah mambuek garih *Star* dan garih *Finish* sacaro basamo sasuai jo kesepakatan basamo. alah tu masiang-masiang pamain maampok an genggong ka garih *Finish* sacaro baganti. alah batu diampok an ma nan dakek ka garih *Finis* mako inyo nan dapek mamulai pamainan jo manggendong lawannyo. Batu lawan dilatak an di ateh garih *FInish* lalu inyo manggenggong dan mahantam batu lawan tadi jo batu nan ado di ateh bahu kakinyo jo bajalan ciek kaki. Kok hantamannyo jauah dari garih *Finish* kanai batu lawan mako inyolah nan jadi pamanangnyo.Masiang-masiang pamain ado kesempatan untuak manggenggong sabanyak duo kali atau sakali tagantuang kasapakatan basamo.

Kok inyo barasil manggenggong lawannyo mako inyo jadi juara dan lawannyo harus manggendong lawannyo tadi ka arag garih *Finish* dan baliak ka garih *Star* sabanyak sakali atau duo kali putaran. Main Genggong ko dimainkan dek anak laki-laki di Painan  Timur wakatu patang hari sabalun mandi ka sungai. Genggong atau batu tu diambiak dari sungai nan ado di kawasan Painan Timur nan dilalui Sungai Timbulun nan aianyo janiah nan didasarnyo ado batu-batu ketek  maupun gadang. Fungsi sosial dari pamaian ko untuak mangambangkan sportivitas, kesabaran dan raso pacayo diri. Sasudah mainan ko salasai mako batu tadi dibaok pulang untuak digunoan pamainan nan lainnyo.

## Rujuakan
Paragede Alek

**Paragede Alek** (*pregedel alek)* marupokan makanan lamo babantuak samba nan dibuek dek masyarakaik Jorong Matua Katik, Nagari Matua Hilia pado acaro-acaro adaik, sarupo alek kawin, batagak pangulu, acaro tahlilan rambuik, khatam qur'an jo sabagainyo. Alaik-alaik untuak mambuek paragede alek adolah, kantang goreang nan digiliang, ubi abuih masak, talua, bawang perai, saladari, bawang sirah, bawang putiah, roiko, jo garam sacukuiknyo. Paroses mambueknyo, saluruah alaik-alaik nan baukuran cukuik diaduak manjadi ciek, salanjuiknyo dibulekan kapado ukuran sakiro duo sendok makan. Tarakhia, bulekan paragede digoreang hinggo masak sahinggonyo alah dapek ditatiangkan basamo *[[dendeang ragi]]* jo *[[gulai bukek]].* Sacaro sosial budayo, paragede alek adolah samba adaik. Aratinyo, makanan sajanih samba nanko harus tasadio katiko tatiangan talatak di tangah pajamuan. Masyarakaik Jorong Matua Katik dapek manilai ganjia katiko induak-induak pado sabuah acaro banuansa adaik nan indak mambuek samba paragede.

Badasakan katarangan narasumber, pamakanan lamo paragede alek (*pragedel alek*) marupokan palangkok makanan pado acaro-acaro nan banuanso adaik. Biasonyo pamakanan sajanih samba nanko ditatiangkan basamo jo *dendeang ragi* dan *gulai bukek.* Kasababnyo, masyarakaik Jorong Matua Katik Nagari Matua Hilia dapek manilai kurang marawah sabuah acaro apobilo si pangka indak mahidangkan paragede, sakalipun bajanih pamakanan lainnyo tatatiang sacaro langkok, sarupo *randang, kalio, goreang lauak, goreang ayam* jo sabagainyo. Dalam kasibukan kalompok induak-induak di dapua saurang wargo nan maadokan acaro manggambarkan sabaitu pantiangnyo paradege sabagai pamakanan nan musti ado. Bioasonyo kalompok induak-induak nan sambuah barasa dari kalompok induak-induak manjadi sibuak batanyo, “Bilo paragede ka dibuek”.

Hinggo maso nanko, masyarakaik di Joroang Matua Katik tatap manilai paralu adonyo paragede di tangah tatiangan. Ka muncua pambicaroan indak lamak di tangah masyarakaik, tautamo di kalompok induak-induak, apobilo sabuah kaluarga nan mangadokan acaro indak mambuek paragede, apobilo pado acaro-acaro banuanso adaik. Manuruik narasumber pulo, kurenah jo parilaku masyarakaik tasabuik marupokan sabantuak kapadulian kapado kakuatan kurenah kagotongroyongan masyarakaik ka bantuak karajo sabuah kaluarga nan mangadokan hajatan.  

## Rujuakan
Anak pisang

**Anak pisang** adolah anak-anak saudaro laki-laki dari padusi Minang. Sadangkan padusi Minang iko disabuik induak bako jo anak-anak laki saudaro laki-lakinyo itu. Walau hubuangan anak pisang itu dakek tapi agak formal dek karano anak pisang indak mandapekan hak waris dari kaluarga bapaknyo.

Biasonyo hubuangan iko baansua ilang dek maningganyo Amak Apak (nenek) nan biasonyo dakek ka cucu walau inyo hanyo anak pisang. Anak pisang iko biasonyo juo disabuik "cucu di rumah urang". Hubuangan iko akan samakin ilang kalau Apak alah maningga jo Anak pisang tingga samo amaknyo. 

## Rujuakan
Impok-impok

***Impok-impok*** adolah namo jo istilah  nan dilaziman dek masyarakaik Jorong Matua Katiak, Nagari Matua Hilia, Kabupaten Agam untuak manyabuik batu, kayu jo buluah nan digunoan untuak kaparluan manangkok ikan di batang aia jo mausia kandiak/ciliang di sawah jo parak. *Impok-impok* nan dipakai untuak manangkok ikan adolah batu.. Prosesnyo, sorang panangkok ikan ka mancari batu-batuan babantuak cakuang di batang aia,nan dipicayo ado ikan di bawah cakuangannyo. sudah tu, batu tu diimpok kuaik-kuaik jo batu lainnyo nan ado di batang aia tuh. Biasonyo ikan nan ado di bawah batu cakuang akan latiah, bahkan mati, sahinggo murah untuak ditangkok.

Samantaro itu, *impok-impok* untuak kandiak/ciliang tabuek dari kayu atau buluah. Caro mamakainyo samo jo *impok-impok* untuak ikan, caronyo buluah tu diimpok jo batu atau sabaliaknyo. Sacaro sosial ekonomis, *impok-impok* marupokan teknologi sederhana nan mamudahkan usaho panangkok ikan jo patani takaiy jo usahonyo. di sampiang tu, malalui teknologi iko juo tagambar pengetahuan masyarakaik takaik jo kabijaksanaan mamanfaatkan babagai sumber dayo alam untuak mamudahan usaho jo aktifitas untuak hiduik.

Jauah sabalum masyarakaik di Jorong Matua Katiak, Nagari Matua Hilia mangenal maso dagiang ikan manganduang gizi nan rancak untuak badan, mereka alah manangkok ikan di batang aia nan ado di sakitar jorong, manggunokan alaik saadonyo, misainyo jo alaik *impok-impok*. pamanfaatan batu nan banyak tadapaik di batang aia, maajakan samangaik jo kagigiahan dalam usaho mandapek hasil nan labiah banyak. Baitu pulo jo *impok-impok*.nan dibuek untuak mandapekan efek jaro tahadok musuah tanaman sarupo kandiak jo baruak.

*Impok-impok* marupokan hasil teknologi tradisional nan sangaik sederhana. Namun nan nio diajakan sabananyo adolah baa prinsip kasederhanaan dapek manjiwai dalam satiok tingkah laku masyarakaik. Tabatehnyo biaya bukanlah harago mati untuak manghalangi usaho

## Rujuakan
Mananggang Hari

**Mananggang Hari** atau manahan hari  adolah parangai manghalangi jatuahnyo aia hujan pado hari - hari nan ditantukan. di tangah masyarakaik jorong Matur Katir Nagari Matua Hilia Parangai Ilmu hitam untuak manghalangi jatuahnyo hujan nan dibuek urang pandai atau dukun. biasonyo parangai itu ado kaitannyo jo Alek nan dibuek masyarakaik sarupo alek Nagari dan sabagainyo. pandapek masyarakaik apobilo pado hari - hari diadokannyo alek nagari itu turun hujan, mako akibaiknyo indak rancak, alek indak jadi karano undangan indak ado nan tibo karano hujan labek.

karano itu, masyarakaik bajago jago mamintak tolong kapado dukun, tantunyo jo katantuan syaraik-syaraik nan ditantukan dek dukun tantang hari. sacaro sosial  parangai **mananggang hari** merupokan bagian pangatahuan tradisional masyarakaik dalam manyasuaikan jo alam tamasuak dalam mamakai dukun kampuang sabagai tando nan ilmu hitam. guno sosialnyo adolah manjago hubuangan baiak samo banyak urang nan diundang tibo pado alek sarato sabagai fasilitas nan di agiah kapado tamu nan tibo di alek nan di adokan.

## Rujuakan
Diapik bangkai

**Diapik bangkai**  adolah istilah nan balaku pado masyarakaik Minangkabau, bakaitan jo posisi saurang Minang nan sudaro kanduang diateh jo dibawahnyo langsuang alah maningga. Dek lah maingga sudaronyo mako inyo disabuik "diapik bangkai". Pengertian bangkai disiko adolah sudaronya nan maninggga atau alah jadi mayik. Mayik di Minangkabau lazim juo disamoan jo bangkai. sadangkan diapik adolah barado diantaro duo posisi atau kadudukan. Artinyo, urang nan diapik bangkai bararti diapik dek duo mayik atau bangkai.

Urang nan diapik bangkai, ado ditamui dalam kahidupam masyarakaik Minangkabau atau masyarakaik lainnya. Walaupun indak banyak tapi tantu ado, sahinggo di Minankabau ado istilah atau sabutam diapik bangkai nantun. Salah satunya tajadi pado dunsanak saniniak atau sanak ibu ambo di Limokaum, Batusangka. kaluarga tu tadiri dari salapan basudaro tapi nan hiduik hanyo ampek urang. Diantaro basudaro nan hiduik  tu, hanyo anak nan tuo nan indak diapik bangkai, sadangkan nan nomor duo, tigo jo ampek tagolong diapik bangkai,  nan maningga itu umumnyo pado wakatu ketek atau usia mudo. Anak nan maningga adolah anak nomor 2, 4, 6 jo 8 sadangkan nan hiduik anak nomor 1, 3, 5 jo 7  sampai gadang. Kini, diantaro nan hiduik itu hanyo tingga surang lai yakni nan nomor 7, sadang.nan lainnyo alah maningga pulo.

Maliek nan dialami dek kaluarga tu, mako dapek dikatokan 3 anak nan lai hiduik tu diapik bangkai atau diapik mayik..Walau diapik bangkai, dalam kahidupan sahari-hari ndak ado pangaruah samo sakali, hiduiknyo normal sajo..pado masyarakaik Matua di Agam, apabilo kanayataan itu manimpo sesorang, tautamo padusi, mako inyo akan tumbuah gadang dalam kecenderungan sikap nan kurang elok, misalnyo kareh hati, susah diatue, alah manarimo nadihat, bafikiran sampik dan sabagainyo. Walaupun, fakta nan ado pado sabuah kaluarga di Limo Kaum Batusangka indak damikian adonya. Suatu hal nan jaleh, urang nan diapik bangkai dalam kaluarga di Minangkabau dan masyarakaik lain sabananyo kandak Allah nan Maha Kuaso.

## Rujuakan